„**Monster**" je druhý singel a druhá skladba z albumu *Awake* z roku 2009 americkej kresťansko-rockovej skupiny Skillet. Singel sa stal prelomovým singlom skupiny, keď sa umiestnil na čísle 4 v rebríčku amerického časopisu *Billboard*, Mainstream Rock Tracks, a na čísle 1 v rebríčku Bubbling Under Hot 100. Verzia upravená pre rozhlas sa môže nachádzať aj vo verzii deluxe, ktorá neobsahuje vrčiace časti skladby. Je tiež piatym singlom skupiny Skillet, ktorý bol vydaný pre fyzické médiá.

Hodnotenie
----------

Singel dosiahol číslo 1 v rádiu Christian Rock, číslo 2 v rádiu Christian Hard Rock, číslo 20 v rebríčku časopisu *Billboard*, Rock Songs, číslo 7 v Top Heatseekers, číslo 4 v amerických active rockových rebríčkoch a číslo 4 v mainstream rockových rebríčkoch, čo z neho spravilo najúspešnejší singel v histórii skupiny. Je tiež prvým singlom, ktorý sa dostal do rebríčku Alternative Songs, debutoval na čísle 40 a umiestnil sa na čísle 28. Dňa 10. novembra bolo oznámené, že sa skladba dostala do súťaže "Elite 8" v programovom bloku rotácie televíznej stanice MTV. Skladba bola tiež desiatou najhranejšou skladbou Halloweenu roka 2010.

Propagácia
----------

V prvom týždni apríla 2010 bola skladba „Monster" vydaná ako sťahovatelný obsah na *Rock Band 2*.

Hudobné video
-------------

Hudobné video pre skladbu „Monster" bolo režírované bratmi Erwinovými a bolo vydané 2. septembra 2009 na Noisecreep. Obsahuje skupinu vystupujúcu v nemocničnej izbe, zatiaľ čo sú vo vedľajšej miestnosti testovaní pod pozorovaním zdravotníckeho tímu hlavný vokálista a basgitarista, John Cooper a gitaristka, Korey Cooperová. Video sa vracia ku Korey a Johnovi, ktorí sa zobúdzajú v rozdielnych častiach nemocnice, zatiaľ čo podstupujú rôzne testy. Nakoniec obaja utečú, zatiaľ čo sú prenasledovaní tímami SWAT. Video končí hlásením muža, že tu bolo "narušenie" a John s Korey vychádzajú z nemocnice do slnečnej žiary. Gitarista Ben Kasica a bubeníčka Jen Ledgerová sa objavili ako doktori na začiatku videa. V jednom zo svojich podcastov vydala skupina Skillet aj zábery zo zákulisia nakrúcania videa. Video bolo obsiahnuté na čísle 1 v relácii Fuse's number one countdown: Viewer's Choice. V apríli 2015 malo video 100 miliónov zhliadnutí na YouTube a od augusta 2017 získalo cez 200 miliónov zhliadnutí.

Ocenenia
--------

Skladba bola nominovaná v kategórii Krátke video roka na 41. GMA Dove Awards.

Obsadenie
---------

* John Cooper – hlavné vokály, basgitara
* Korey Cooperová – gitara, klávesy
* Ben Kasica – sólová gitara
* Jen Ledgerová – bicie

Pocty
-----

| Publikácia | Krajina | Pocta | Rok | Umiestnenie |
| --- | --- | --- | --- | --- |
| *AOL Radio* | Spojené štáty | "Top rockové skladby roka 2009" | 2009 | 4 |

Rebríčky
--------

| Rebríček (2009-10) | Umiestnenie |
| --- | --- |
| Alternative Songs(*Billboard*) | 28 |
| Bubbling Under Hot 100 (*Billboard*) | 1 |
| Hot Rock Songs (*Billboard*) | 20 |
| Mainstream Rock (*Billboard*) | 4 |

Referencie
----------

1. ↑   *BMI entry for songwriters* [online]. Repertoire.bmi.com, [cit. 2013-05-22]. Dostupné online. Archivované 2016-01-28 z originálu.
2. ↑   *Billboard - Music Charts, News, Photos & Video* [online].. Dostupné online.
3. ↑   *Facebook* [online]. Facebook, [cit. 2013-05-22]. Dostupné online.
4. ↑   *2010's Most-Played Halloween Songs* [online]. Billboard, [cit. 2013-05-22]. Dostupné online.
5. ↑   *Rockband – April 2010 [12]* [online]. Rockband.com, April 2010, [cit. 2010-04-02]. Dostupné online. Archivované 2010-04-05 z originálu.
6. ↑   *Skillet 'Monster' - Video Premiere* [online]. Noisecreep, September 2, 2009, [cit. 2013-05-22]. Dostupné online.
7. ↑   *Skillet - Monster (Official Video)* [online]. Google, [cit. 2016-11-19]. Dostupné online.
8. ↑  Mike Jackson. *Skillet Earns 6 Nominations In 2010 Dove Awards* [online]. Ardent Records, [cit. 2013-05-22]. Dostupné online. Archivované 2012-04-15 z originálu.
9. ↑   *The Tennessean* [online].. Dostupné online.
10. ↑  ANDERSON, Sara D. *Top Rock Songs of 2009* [online]. AOL Radio Blog, [cit. 2013-05-22]. Dostupné online.
11. ↑   *Skillet Chart History (Alternative Songs)* [online]. *Billboard*, [cit. 2019-03-25]. Dostupné online.
12. ↑   *Skillet Chart History (Bubbling Under Hot 100)* [online]. *Billboard*, [cit. 2019-03-25]. Dostupné online.
13. ↑   *Skillet Chart History (Hot Rock Songs)* [online].. Dostupné online.
14. ↑   *Skillet Chart History (Mainstream Rock)* [online]. *Billboard*. Dostupné online.

Externé odkazy
--------------

* Oficiálne video skladby na YouTube

Zdroj
-----

*Tento článok je čiastočný alebo úplný preklad článku Monster (Skillet song) na anglickej Wikipédii (číslo revízie nebolo určené).*